Ranunculus

Ranunculus est genus plantarum angiospermarum e familia Ranunculacearum, cosmopolitus, cum circa 600 speciebus (microspeciebus e grege R. auricomi non additis).

 Nomen 
Genus Ranunculus a Linnaeo descriptus estLinnaeus, C. 1753. Species plantarum : exhibentes plantas rite cognitas ad genera relatas, cum diferentiis specificis, nominibus trivialibus, synonymis selectis, locis natalibus, secundum systema sexuale digestas. Holmiae: impensis Laurentii Salvii. [p. 548] (lege hic), sed hoc nomen iam apud Plinium inveniturGilbert-Carter, H. 1964. Glossary of the British flora. Editio tertia. Cantabrigiae: Cambridge University Press.. Nomen Latinum deminutivum vocabuli "rana" est, propter multas species huius generis in humentibus crescentesStearn, W.T. 1992. Stearn's dictionary of plant names for garderners. Londini..

 Descriptio 
Herbae perennes, biennes vel annuae. Folia basalia plura, singula vel nulla; simplicia (integra vel dissecta), ternata vel pinnata. Folia caulina basalibus similia vel bracteiformia, nonnumquam nulla. Flores multi ad pauci, hermaphroditi; inflorescentia cymosa corymbiformis vel subpaniculiformis, vel flores solitarii. Sepala 3 vel 5, caduca. Petala 5, raro 3, saepius plana conspicuaque, flava, alba, vel rubraBentham, H. & Hooker, J.D. 1862. Genera plantarum, ad exemplaria primum in herbariis Kewensibus servata definita. Vol. 1, pars 1. Londini: Reeve & Co.; in speciebus tamen asexualibus tum 5, tum pauciora, tum nulla. Stamina saepissime multa; carpella sessilia. Fructûs achenia, a nonnullis nuculae nuncupatiTamura M. 1995: Systematic part. — In: Hiepko P. (ed.), Die natürlichen Pflanzenfamilien, zweite Auflage. Band 17 a IV, Angiospermae: Ordnung Ranunculales, Fam. Ranunculaceae, pp. 223–497. Berolini: Duncker & Humblot..

 Taxinomia 

 Genus sensu stricto et sensu lato 
Ranunculus a botanicis diverse circumscriptus est, tum latissime, inclusis generibus Coptidio et FicariaHiepko, P. (ed.) 1995. Die natürlichen Pflanzenfamilien. Band 17 a IV: Angiospermae: Ordnung Ranunculales, Fam. Ranunculaceae. Berolini: Duncker & Humblot. ISBN 3-428-07980-9; tum strictissime, exclusis praedictis necnon Batrachio. Data karyologica Coptidium et Ficariam excludenda esse indicant, Batrachium autem includendumBaltisberger, N. & Hörandl, E. 2015. Karyotype evolution supports the molecular phylogeny in the genus Ranunculus (Ranunculaceae). Perspectives in Plant Ecology Evolution and Systematics, 18: 1–14. (lege hic).

 Species et microspecies 
Ranunculi, etiamsi in humentibus saepius inveniuntur, plantae praesertim terrestres sunt; ad sectionem (vel subgenus) Batrachium tamen plantae aquatiles cum floribus albis pertinentWiegleb, G., Bobrov, A.A. & Zalewska-Gałosz, J. 2017. A taxonomic account of Ranunculus section Batrachium (Ranunculaceae). Phytotaxa 319 (1):1–55. (lege hic). 

Species Ranunculorum circiter 600 sunt (133 in EuropaTutin, T., Akeroyd J.R. & Cook, C.D.K. Ranunculus L. — In: Flora Europaea. Vol. 1: Psilotaceae to Platanaceae. Editio secunda, pp. 269–286. Cambridge University Press. ISBN 0-521-41007-X, 77 in America septentrionaliWhittemore A.T. 1997. Ranunculus. — In: Morin N.R. (ed.), Flora of North America, North of Mexico, vol. 3: Magnoliophyta: Magnoliidae and Hamamelidae, pp. 88–135. Neo Eboraci–Oxoniae: Oxford University Press. ISBN 0-19-511246-6Mitchell, R.S. & Dean, J.K. 1982. Ranunculaceae (Crowfoot family) of New York State. New York State Museum, Bulletin, 446: 1100

(lege hic).), sed hic numerus computatus est non inclusis plantis quae per processus asexuales, nempe apomixin, multiplicantur. Qui Ranunculi asexuales in microspeciesHörandl, E. 1998. Species concepts in agamic complexes: applications in the Ranunculus auricomus complex and general perspectives. Folia Geobotanica 33: 335–348. (species asexuales, seu agamospecies, characteribus saepe difficilibus visu separatas et haud raro in parvis tantum territoriis distributis) ergo dividunturAliud genus permultas microspecies continens Hieracium est., quarum numerus permagnus esse potest, exempli gratia in sola Alsatia 29Dunkel F.G. 2014. Le complexe de Ranunculus auricomus (Ranunculaceae) en Alsace. Journal Botanique de la Société Botanique de France, 66: 3–53. (lege hic) vel in Scandinavia 605Ericsson S. 2001. Ranunculus auricomus complex. — In: Jonsell, B. (ed.), Flora Nordica, vol. 2: Chenopodiaceae to Fumariaceae, pp. 237–255. Holmiae: The Bergius Foundation & Royal Swedish Academy of Sciences. ISBN 91-7190-037-3. Has microspecies, cum non faciles dignoscitu sint, saepe coniunctim tamquam species collectivae Ranunculus auricomus et Ranunculus cassubicus tractanturMarklund, G. 1965. Der Ranunculus auricomus-Komplex in Finnland. II. Diagnosen und Fundortslisten einiger Sippen von R. fallax (W. & Gr.) Schur, R. monophyllus Ovcz. und R. cassubicus L.  Flora Fennica, 4: 1–198, tabulae 1–94.. 

 Notae 

Categoria:Ranunculaceae
Categoria:Genera plantarum
Categoria:Taxa Linnaei